Okresná prokuratúra Skalica 
Ružová 2, 909 01 Skalica	

Číslo: Pv 84/15/2206	Skalica, 09.09.2015
EEČ : 2-20-86-2015

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov
Prečin Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Skalica

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1. XXXXX
	dátum narodenia: XXXXX
	miesto narodenia: XXXXX 
	trvalé bydlisko: XXXXX XXXXX, Slovensko
	väzba: nie
a
poškodenými:  
1. XXXXX 
	dátum narodenia: XXXXX 
	trvalé bydlisko: XXXXX XXXXX, Slovensko 
2. XXXXX, XXXXX 
	sídlo: XXXXX cesta 17 XXXXX, Slovensko
Obsahom zmieru je:
-	Obvinený XXXXX dňa 19.08.2015 vyhlásil, že spáchal skutok spočívajúci v tom, že dňa 10.02.2015 v čase približne o 01.30 h v meste XXXXX na ulici Štúrova v objekte prevádzky pohostinstva zv. U Doráka č. p. 847 prineseným skrutkovačom sa páčením pokúsil prekonať uzamykací mechanizmus vstupných platových dverí, čím prišlo k poškodeniu dverí, zámku, zárubní a sklenej výplne dverí, čo sa mu však nepodarilo, následne sa presunul k plastovému oknu prevádzky, kde skrutkovačom páčením prekonal uzatvárací mechanizmus okna, čím cez takto vzniknutý otvor vnikol do vnútorných priestorov objektu, kde prešiel do miestnosti s barovým pultom a tam poškodil dva hracie automaty zn. Kajot planet games V. Sekuro vlastníka spoloč. PIUS&CO. Spol. s r.o., XXXXX a jeden stávkový dotykový terminál zn. Bet-X vlastníka EVONA ELECTRONICS, spol. s r.o., XXXXX, na ktorých za použitia sily skrutkovačom prekonal uzamykacie mechanizmy, pričom z hracieho automatu Kajot planet games V. Sekuro v. č. 9070914000626 odcudzil finančnú hotovosť vo výške 1414,50 Eur, z hracieho automatu Kajot planet games V. Sekuro v. č. 70264 odcudzil finančnú hotovosť vo výške 40 Eur a poškodil mechanický zámok dvierok a spôsobil škodu vo výške 14,42 Eur, ďalej zo stávkového terminálu zn. Bet – X odcudzil finančnú hotovosť vo výške 275 Eur a poškodením stávkového dotykového terminálu vznikal majetková škoda vo výške 623,04 Eur, čím tak poškodenej spoločnosti PIUS&CO. spol. s r.o., IČO: XXXXX, XXXXX, XXXXX spôsobil škodu v súhrnnej výške 1468,92 Eur, poškodenej spoločnosti EVONA ELECTRONICS spol. s r.o., IČO: XXXXX, XXXXX cesta 17, XXXXX spôsobil škodu vo výške 623,04 Eur, poškodenej spoločnosti JUNIOR GAME, spol. s r.o., IČO: XXXXX, XXXXX, XXXXX spôsobil odcudzením finančnej hotovosti zo stávkového terminálu Bet – X škodu vo výške 275 Eur a poškodenej XXXXX, nar. XXXXX, trvale bytom XXXXX, XXXXX – Petržalka poškodením plastových dverí a plastového okna prevádzky pohostinstva zv. U Doráka škodu vo výške 1370,40 Eur,  

-	Poškodená XXXXX a splnomocnený zástupca poškodenej spoločnosti EVONA ELECTRNICS, spol. s r.o. čestne vyhlásili, že ich nároky na náhradu škody sú v predmetnej veci plne uspokojené. Obvinený zároveň urobil aj iné opatrenia na náhradu škody, a to dňa 22.04.2015 uhradil poškodenej spoločnosti PIUS&CO. spol. s r.o. spôsobenú škodu vo výške 14,42 Eur a dňa 19.08.2015 sa poškodenej XXXXX pred mediačným a probačným úradníkom ospravedlnil a uviedol, že svojho konania ľutuje a v budúcnosti sa podobného konania vyvaruje. 

- Obvinený XXXXX dňa 27.08.2015 zložil bankovým prevodom na účet Krajskej prokuratúry v Trnave, č. účtu: SK76 8180 0000 0070 0023 0596, peňažnú sumu vo výške 300,00 Eur na všeobecne prospešné účely, z ktorej 50 % t.j. 150,- Eur patrí štátu na peňažnú pomoc obetiam trestnej činnosti a 50 % t.j. 150,- Eur obvinený určil Detskému domovu Holíč, Rodinné domky 1, 908 51 Holíč, IČO: 00181951, č. ú. SK29 8180 0000 0070 0041 8943.  

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1. XXXXX
	dátum narodenia: XXXXX
	miesto narodenia: XXXXX 
	trvalé bydlisko: XXXXX XXXXX, Slovensko
	väzba: nie
ktorý je trestne stíhaný pre trestný čin:
- Prečin Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov
- Prečin Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Obvodné oddelenie PZ Brodské pod spisovou značkou ORP-45/BR-SI-2015.

na tom skutkovom základe, že: 
dňa 10.02.2015 v čase približne o 01.30 h v meste XXXXX na ulici Štúrova v objekte prevádzky pohostinstva zv. U Doráka č. p. 847 prineseným skrutkovačom sa páčením pokúsil prekonať uzamykací mechanizmus vstupných platových dverí, čím prišlo k poškodeniu dverí, zámku, zárubní a sklenej výplne dverí, čo sa mu však nepodarilo, následne sa presunul k plastovému oknu prevádzky, kde skrutkovačom páčením prekonal uzatvárací mechanizmus okna, čím cez takto vzniknutý otvor vnikol do vnútorných priestorov objektu, kde prešiel do miestnosti s barovým pultom a tam poškodil dva hracie automaty zn. Kajot planet games V. Sekuro vlastníka spoloč. PIUS&CO. Spol. s r.o., XXXXX a jeden stávkový dotykový terminál zn. Bet-X vlastníka EVONA ELECTRONICS, spol. s r.o., XXXXX, na ktorých za použitia sily skrutkovačom prekonal uzamykacie mechanizmy, pričom z hracieho automatu Kajot planet games V. Sekuro v. č. 9070914000626 odcudzil finančnú hotovosť vo výške 1414,50 Eur, z hracieho automatu Kajot planet games V. Sekuro v. č. 70264 odcudzil finančnú hotovosť vo výške 40 Eur a poškodil mechanický zámok dvierok a spôsobil škodu vo výške 14,42 Eur, ďalej zo stávkového terminálu zn. Bet – X odcudzil finančnú hotovosť vo výške 275 Eur a poškodením stávkového dotykového terminálu vznikal majetková škoda vo výške 623,04 Eur, čím tak poškodenej spoločnosti PIUS&CO. spol. s r.o., IČO: XXXXX, XXXXX, XXXXX spôsobil škodu v súhrnnej výške 1468,92 Eur, poškodenej spoločnosti EVONA ELECTRONICS spol. s r.o., IČO: XXXXX, XXXXX cesta 17, XXXXX spôsobil škodu vo výške 623,04 Eur, poškodenej spoločnosti JUNIOR GAME, spol. s r.o., IČO: XXXXX, XXXXX, XXXXX spôsobil odcudzením finančnej hotovosti zo stávkového terminálu Bet – X škodu vo výške 275 Eur a poškodenej XXXXX, nar. XXXXX, trvale bytom XXXXX, XXXXX – Petržalka poškodením plastových dverí a plastového okna prevádzky pohostinstva zv. U Doráka škodu vo výške 1370,40 Eur  
 
Odôvodnenie:
V uvedenej trestnej veci poverený príslušník Okresného riaditeľstva PZ XXXXX, Obvodné oddelenie PZ Brodské  ČVS: ORP-45/BR-SI-2015 uznesením zo dňa 10.02.2015 začal podľa § 199 ods. 1 Trestného poriadku trestné stíhanie vo veci prečinu krádeže podľa § 212 ods. 2 písm. a) Tr. zákona v súbehu s prečinom poškodzovania cudzej veci podľa § 245 ods. 1 Tr. zákona a následne uznesením totožnej značky zo dňa 23.03.2015 vzniesol XXXXX obvinenie pre predmetné prečiny na skutkovom základe, ako je uvedené vo výrokovej časti tohto uznesenia.

	Po skončení skráteného vyšetrovania dňa 30.06.2015 predložil poverený príslušník vyšetrovací spis spolu s návrhom na konanie o dohode o vine a treste. Preskúmaním vyšetrovacieho spisu som zistil, že v danej veci boli splnené podmienky na realizáciu odklonu v podobe uzatvorenia zmieru pred probačným a mediačným úradníkom, nakoľko povaha skutku tomu nasvedčovala a obvinený a aj obaja poškodení boli ochotní konať o zmieri. Z uvedeného dôvodu bol dňa 10.07.2015 predložený vyšetrovací spis probačnému a mediačnému úradníkovi Okresného súdu XXXXX na vykonanie mediácie.

	Podľa ustanovenia § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie ak obvinený
-	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
-	nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
-	zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Preskúmaním spisového materiálu ČVS: ORP-45/BR-SI-2015 som zistil, že obvinený XXXXX sa svojím konaním dopustil prečinu krádeže podľa § 212 ods. 2 písm. a) Tr. zákona v súbehu s prečinom poškodzovania cudzej veci podľa § 245 ods. 1 Tr. zákona, pričom ide o prečiny, za ktorý Trestný zákon ustanovuje trest odňatia slobody až na 2 roky resp. až na 1 rok, teda horná hranica trestu odňatia slobody pri týchto prečinoch neprevyšuje hornú hranicu trestu odňatia slobody uvedenú v § 220 ods. 1 Trestného poriadku.

Obvinený XXXXX uzavrel dňa 19.08.2015 pred probačným a mediačným úradníkom Okresného súdu v Skalici XXXXX Dohodu o zmieri s poškodenými XXXXX a splnomocneným zástupcom poškodenej spoločnosti EVONA ELECTRONICS spol. s r.o., pričom poškodenej XXXXX sa obvinený osobne ospravedlnil. Poškodení pri dohode o zmieri zhodne vyhlásili, že týmto považujú svoje nároky na náhradu škody voči obvinenému za plne uspokojené a vyhlásili, že súhlasia so zmierom.

Obvinený XXXXX dňa 27.08.2015 poštovým poukazom odovzdal štátu peňažnú sumu vo výške 300 Eur na všeobecne prospešné účely, z ktorej 50 % t.j. 150 Eur patrí štátu na peňažnú pomoc obetiam trestnej činnosti a 50 % t.j. 150 € obvinený určil Detskému domovu Holíč, Rodinné domky 1, 908 51 Holíč, IČO: 00181951, č. ú. SK29 8180 0000 0070 0041 8943.
Obvinený XXXXX slobodne, vážne, zrozumiteľne a určito vyhlásil, že spáchal skutok, pre ktorý je trestne stíhaný a svojho konania ľutuje, poškodeným nahradil spôsobené škody, XXXXX sa ospravedlnil a rovnako poukázal sumu 300 Eur na všeobecne prospešné účely, čím splnil podmienky uvedené v § 220 ods. 1 Trestného poriadku.
Obvinený XXXXX aj poškodení súhlasili s uzavretím zmieru, zhodne prehlásili, že dohodu o zmieri uzavreli slobodne a vážne, obsahuje ich skutočnú vôľu o prejave a obsahu, ktorej v budúcnosti nemôžu vzniknúť žiadne pochybnosti.
Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, na osobu obvineného, na jeho osobné a majetkové pomery, som dospel k záveru, že rozhodnutie o schválení zmieru a o zastavení trestného stíhania je dostačujúce. 
Preto som rozhodol tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu nie je prípustná sťažnosť. 

	JUDr. Peter Mihál 
	 prokurátor